Ο **Τζόναθαν Ντέιβιντ Έντουαρντς** (*Jonathan David Edwards*, γεννήθηκε 10 Μαΐου 1966) είναι Βρετανός πρώην αθλητής του άλματος εις τριπλούν, στο οποίο υπήρξε πρωταθλητής Ευρώπης, παγκόσμιος πρωταθλητής και Ολυμπιονίκης. Από το 1995 κατέχει το παγκόσμιο ρεκόρ στο αγώνισμα με 18,29 μέτρα.

Καριέρα
-------

Έχοντας κατακτήσει το ασημένιο μετάλλιο στους Αγώνες της Βρετανικής Κοινοπολιτειας του 1990 στο Όκλαντ, είχε πάει στους Ολυμπιακούς Αγώνες της Βαρκελώνης το 1992 σε εξαιρετική κατάσταση - μόνο για να αποτύχει να προκριθεί στον τελικό, καταφέρνοντας το καλύτερο μόλις στα 15,76 μέτρα. Μέσα στο μήνα είχε πηδήξει 17,34 μέτρα και κέρδισε τον τίτλο του Παγκοσμίου Κυπέλλου Στίβου στην Αβάνα. Την επόμενη χρονιά κέρδισε το χάλκινο στο Παγκόσμιο Πρωτάθλημα Στίβου της Στουτγκάρδης. Κατά τη διάρκεια της αθλητικής του σταδιοδρομίας, έγινε ιδιαίτερα γνωστός για τη χριστιανική του πίστη. Το 1991 αρνήθηκε ακόμη και να συμμετάσχει στο Παγκόσμιο Πρωτάθλημα επειδή το τριπλούν πραγματοποιήθηκε Κυριακή, τακτική που αργότερα εγκατέλειψε.

Την χρονιά που αποδείχθηκε η σημαντικότερη της καριέρας του, το 1995, ο Έντουαρντς έκανε άλμα στα 18,43 μέτρα στο Ευρωπαϊκό Κύπελλο Στίβου στη Γαλλία με προηγούμενη ατομική επίδοση από την προηγούμενη χρονιά 17,58 μέτρα. Το άλμα ήταν υποβοηθούμενο από τον άνεμο (+ 2,4 μέτρα ανά δευτερόλεπτο) και δεν αναγνωρίστηκε ως παγκόσμιο ρεκόρ, αλλά ήταν ενδεικτικό των πραγμάτων που θα έρχονταν: έκλεισε μία αήττητη σεζόν με μία ιστορική επίδοση χρυσού μεταλλίου στο Παγκόσμιο Πρωτάθλημα Στίβου εκείνης της χρονιάς, στο οποίο κατέρριψε το παγκόσμιο ρεκόρ δύο φορές στην ίδια συνάντηση της 7ης Αυγούστου στο Γκέτεμποργκ της Σουηδίας. Μπήκε στον αγώνα ως κάτοχος του παγκόσμιου ρεκόρ με 17,98 μέτρα (από τις 18 Ιουλίου στη Σαλαμάνκα της Ισπανίας) και στο πρώτο του άλμα, έγινε ο πρώτος άνθρωπος που πέρασε νόμιμα το φράγμα των 18 μέτρων με άλμα 18,16 μέτρων. Αυτό το ρεκόρ κράτησε περίπου 20 λεπτά. Το δεύτερο άλμα στα 18,29 μ. τον έκανε τον πρώτο που πήδηξε 60 πόδια. Την ίδια χρονιά βραβεύτηκε από την IAAF ως ο καλύτερος αθλητής του 1995. Επίσης, ψηφίστηκε ως αθλητής της χρονιάς όλων των αθλημάτων από τη γαλλική L'Équipe (*L'Équipe Champion of Champions*).

Την περίοδο 1995–96 είχε ακολουθία με 22 διαδοχικές νίκες. Ήταν φαβορί για το χρυσό μετάλλιο στους Ολυμπιακούς Αγώνες του 1996 στην Ατλάντα αλλά τα 17,88 μέτρα του καλύτερου άλματός του του χάρισαν το αργυρό μετάλλιο. Ο χρυσός τίτλος ήρθε το στο Σίδνεϊ το 2000 με άλμα στα 17,71 μέτρα. Το 2001 ήταν για δεύτερη φορά παγκόσμιος πρωταθλητής με επίδοση 17,92 μέτρα.

Όταν αποσύρθηκε το 2003, ο Έντουαρντς ήταν ο πιο επιτυχημένος αθλητής της Μεγάλης Βρετανίας. Έγινε τηλεοπτικός παρουσιαστής και αθλητικός σχολιαστής. 
Ήταν μέλος της Οργανωτικής Επιτροπής για τους Ολυμπιακούς Αγώνες του Λονδίνου το 2012 (*London Organising Committee for the Olympic Games*).

Διακρίσεις
----------

* Παγκόσμιο Κύπελλο Στίβου 1989 : 3η θέση (17,28 μέτρα)
* Παγκόσμιο Κύπελλο Στίβου 1992 : 1η (17,34 μ.)
* Ευρωπαϊκό Κύπελλο Στίβου 1993 : 2η (17,27 μ.)
* Παγκόσμιο Πρωτάθλημα Στίβου 1993 : 3η (17,44 μ.)
* Παγκόσμιο Κύπελλο Στίβου 1995 : 1η (18,43 μ.)
* Παγκόσμιο Πρωτάθλημα Στίβου 1995 : 1η (18,29 μ.)
* Ευρωπαϊκό Κύπελλο Στίβου 1996 : 1η 17,79 μ.
* Ολυμπιακοί Αγώνες 1996 : 2η (17,88 μ.)
* Ευρωπαϊκό Κύπελλο Στίβου 1997 : 1η (17,74 μ.)
* Παγκόσμιο Πρωτάθλημα Στίβου 1997 : 2η 17,69 μ.
* Ευρωπαϊκό Πρωτάθλημα Κλειστού Στίβου 1998 : 1η (17,43 μ.)
* Ευρωπαϊκό Κύπελλο Στίβου 1998 : 1η (17,29 μ.)
* Ευρωπαϊκό Πρωτάθλημα Στίβου 1998 : 1η (17,99 μ.)
* Ευρωπαϊκό Κύπελλο Στίβου 1999 : 2η θέση (17,24 μ.)
* Παγκόσμιο Πρωτάθλημα Στίβου 1999 : 3η (17,48 μ.)
* Ολυμπιακοί Αγώνες 2000 : 1η (17,71 μ.)
* Παγκόσμιο Πρωτάθλημα Κλειστού Στίβου 2001 : 2η (17,26 μ.)
* Ευρωπαϊκό Κύπελλο Στίβου 1η (17,26 μ.)
* Παγκόσμιο Πρωτάθλημα Στίβου 2001 : 1η (17,92 μ.)
* Ευρωπαϊκό Κύπελλο Στίβου 2002 : 1η (17,19 μ.)
* Ευρωπαϊκό Πρωτάθλημα Στίβου 2002 : 3η (17,32 μ.)
* Παγκόσμιο Κύπελλο Στίβου 2002 : 1η (17,34 μ.)

Παραπομπές
----------

1. ↑  «World Records». Ανακτήθηκε στις 14 Σεπτεμβρίου 2021.
2. ↑  «Twenty years on - the extraordinary triple jump world record of a "skinny-looking, very ordinary guy"». Ανακτήθηκε στις 5 Ιουνίου 2022.
3. ↑  «Jonathan Edwards». Ανακτήθηκε στις 5 Ιουνίου 2022.
4. ↑  «The day in Lille that changed Edwards forever». Ανακτήθηκε στις 4 Ιουνίου 2022.
5. ↑  «25 años del 'otro' récord mundial de Salamanca: el día que Jonathan Edwards hizo las paces con el viento». Ανακτήθηκε στις 8 Ιουνίου 2022. [*νεκρός σύνδεσμος*]
6. ↑  «Edwards recalls world record-breaking triple jump». Ανακτήθηκε στις 4 Ιουνίου 2022.
7. 1 2  «Jonathan Edwards' great strides». Ανακτήθηκε στις 4 Ιουνίου 2022.
8. ↑  «L'Équipe Champion of Champions Winners». Ανακτήθηκε στις 5 Ιουνίου 2022.
9. ↑  «Biography: Jonathan Edwards (GBR)». Ανακτήθηκε στις 5 Ιουνίου 2022.
10. ↑  «INTERNATIONAL OLYMPIC COMMITTEE : ATLANTA 1996 ATHLETICS TRIPLE JUMP MEN RESULTS». Ανακτήθηκε στις 4 Ιουνίου 2022.
11. ↑  «INTERNATIONAL OLYMPIC COMMITTEE : SYDNEY 2000 ATHLETICS TRIPLE JUMP MEN RESULTS». Ανακτήθηκε στις 4 Ιουνίου 2022.
12. ↑  «Jonathan Edwards». Ανακτήθηκε στις 5 Ιουνίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζόναθαν Έντουαρντς (αθλητής)** |

* World Athletics : Jonathan EDWARDS

| Βραβεία |
| --- |
| ΠροκάτοχοςΡομάριο | **Πρωταθλητής των Πρωταθλητών της L'Équipe**1995 | ΔιάδοχοςΜάικλ Τζόνσον |
|

|  |  |  |
| --- | --- | --- |
| ΠροκάτοχοςΝουρεντίν Μορσελί | **Αθλητής της χρονιάς της IAAF**1995 | ΔιάδοχοςΜάικλ Τζόνσον |
|

| Ρεκόρ |
| --- |
| ΠροκάτοχοςΤζόναθαν Έντουαρντς | **Κάτοχος του παγκοσμίου ρεκόρ (άλμα εις τριπλούν)**7 Αυγούστου 1995 – | Διάδοχος*Αναμενόμενος* |
|

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 48727263
* LCCN: nb99149949

 |

 |